**Kiekvienos savaitės dienos maldos, apmąstant ateinančio sekmadienio Evangeliją**

**nuo birželio 24 d. pirmadienio iki birželio 30 d. sekmadienio**

**link 13 sekmadienio, 2019**

**Kaip melstis lyg nesimelstum (1/5)**

Skaitykime stipraus siužeto knygą, kur kalbama apie stiprų tiesos troškimą, neturėdami godulio žinoti, pretenzijų ginčytis, bet skonėdamiesi, mylėdami tiesą. Atsiverkime giliai visoms mintims, kurios kyla ir leiskime joms apsigyventi su ramybe, kad ji atneštų vaisių (*pagal Maurice Bellet tekstą*).

 **Namie**

Drauge perskaitykite ateinančio sekmadienio Evangeliją. Peržvelkite Jėzaus šalies žemėlapį (jį rasime Biblijos gale) ir pažymėkite Jėzaus ir Jo mokinių maršrutą nuo Galilėjos iki Jeruzalės per Samariją, galime pagyvinti pasakojimą, padarydami mažas figūrėles, kurios vaizduoja Jėzų, Jo mokinius, tris Jėzaus sutiktus žmones ir mus pačius. Dar kartą perskaitykime Evangelijos pasakojimą, vis gyvesnes padarydami šias figūrėles, kurios pasirodo pasakojime. Įsivaizduokime mūsų dialogą su Jėzumi. Pabaigoje padėkokime Dievui už visus tuos ir tas, kurie tarnauja kuriant Jo Karalystę šiandien.

 **Melstis pasaulio širdyje su  popiežiumi Pranciškumi**

Melskimės, kad kunigai savo kukliu ir nuolankiu gyvenimu solidarizuotųsi su pačiais vargingiausiais.

 **„Aš seksiu paskui Tave, Viešpatie, bet...“**  Lk 9, 61



Sekti paskui Jėzų

Mums lengva įsivaizduoti kelią, kuriuo Jėzus su savo mokiniais keliauja link Jeruzalės, matyti tų, kuriuos Jis sutinka, veidus, girdėti žodžius, jiems skirtus Samarijoje, kuri nėra svetinga žydams. Mums lengva dalyvauti šioje scenoje ir skonėtis Jėzaus artuma.

Ne taip lengva priimti, kad Jėzus keliauja link savo nuteisimo ir mirties vietos ir kad mus vedasi su savimi. Ar galime drauge su praeiviu sakyti: „Aš seksiu Tave, kur tik Tu eisi“? Kryžiaus perspektyva visada mums sukelia baimę. Tačiau būti mokiniu ir sekti Jėzumi – tai keliauti iki kryžiaus ne per mazochizmą, bet tam, kad įeitume į gyvenimą.

Tikime, jog prisikėlęs Kristus eina su mumis ir mus lydi gyvenimo ir kryžiaus keliu, kad galėtume pereiti išbandymus ir didelį džiaugsmą, kasdienybės banalybę ir didelius polėkius. Žvelkime pirmyn neatsigręždami – tokiu būdu turėtume dalyvauti ateinančioje Karalystėje. Šią savaitę nepaliaukime keliavę. Leiskimės vedami To, kuris eina su mumis, pasitikėkime Juo, Jis žino, kur eiti.

Anne-Marie Aitken

**Nuo birželio 24 d. pirmadienio iki birželio 30 d. sekmadienio**

**link 13 sekmadienio, 2019**

|  |  |  |  |
| --- | --- | --- | --- |
|

|  |
| --- |
| **Evangelija pagal šventąjį Luką (Lk 9, 51 - 62)** |
| Atėjus metui, kai turėjo būti paimtas iš pasaulio, Jėzus ryžtingai nukreipė savo žingsnius į Jeruzalę. Jis išsiuntė pirma savęs pasiuntinius. Tie užėjo į vieną Samarijos kaimą paruošti, kur jam apsistoti. Bet kaimo gyventojai nesutiko jo priimti, nes jis keliavo Jeruzalės linkui. Tai girdėdami, mokiniai Jokūbas ir Jonas sušuko: „Viešpatie, jei nori, mes liepsime ugniai kristi iš dangaus ir juos sunaikinti!“ Bet jis atsisukęs sudraudė juos. Jie pasuko į kitą kaimą. Jiems einant keliu, vienas žmogus jam pasakė: „Aš seksiu paskui tave, kur tik tu eitum!“ Jėzus atsakė: „Lapės turi urvus, padangių sparnuočiai – lizdus, o Žmogaus Sūnus neturi kur galvos priglausti“. Kitam žmogui jis pasakė: „Sek paskui mane!“ Tas atsakė: „Viešpatie, leisk man pirmiau pareiti tėvo palaidoti“. Jėzus atsiliepė: „Palik mirusiems laidoti savo numirėlius, o tu eik ir skelbk Dievo karalystę!“ Dar vienas tarė: „Aš seksiu paskui tave, Viešpatie, bet leisk man pirmiau atsisveikinti su namiškiais“. Jėzus tam pasakė: „Nė vienas, kuris prideda ranką prie arklo ir žvalgosi atgal, netinka Dievo karalystei“. |  |

 |

**Pirmadienis 24 d. Kantrybė**

Jono Krikštytojo, kurį šiandieną švenčiame, gimimas jo tėvams Zachiejui ir Elžbietai buvo netikėtas įvykis. Jie buvo pagyvenę ir iš ateities jokių didelių dalykų nesitikėjo gauti. Bet štai įvyksta neįsivaizduojama: sūnus! Geroji naujiena, kurios jie nebelaukė! Šis įvykis mus moko, jog Dievas dar neištarė savo paskutiniojo žodžio. Jis mane kviečia laikytis atkakliai, su viltimi, priimti tai, kas gimsta mano gyvenime ir pasaulyje, nes Dievui nėra negalimų dalykų!

**Antradienis 25 d. Nuostata**

Atėjus metui, Jėzus nusprendžia eiti į Jeruzalę... Jis mato tai, ko reikia, kad išpildytų savo kaip tarno misiją. Šiandieną galėtume melstis, žvelgdami į savo užrašų knygelę, į tai, kas numatyta šios prasidedančios savaitės dienoms ir valandoms. Taip pat galiu prisiminti, ką išgyvenau praėjusią savaitę: laimingas valandas ir tai, ką sunkiau buvo išgyventi. Leisiu, kad širdyje kiltų dėkojimas, atsiprašymas, žodžiai „aš tave myliu“, klausimai, palaiminimai.

**Trečiadienis 26 d. Priėmimas**

Jėzus siunčia savo mokinius pirma savęs. Samariečiai atsisako juos priimti gal būt iš baimės, bijodami rizikos, bijodami būti sutrikdyti arba dar – susikompromituoti su nepažįstamais, svetimtaučiais. Gerai prisimename įvykį, kai nebuvome priimti – tai išbandymas tiems ir toms, kurie tai patiria. Atsisakymas priimti irgi yra išbandymas! Šiandienos maldai žvelgsiu į duris, kurias uždarome, ir prašysiu malonės, kad būčiau svetingesnis(ė).

**Ketvirtadienis 27 d. Pyktis**

Evangelijoje matome dvi visiškai skirtingas nuostatas : vieną Jėzaus - taikaus, laisvo, romaus, einančio savo keliu, ir kitą – mokinių Jokūbo ir Jono, norinčių verčiau sunaikinti tuos, kurie daro kliūtis jų planui: „Viešpatie, jei nori, mes liepsime ugniai kristi iš dangaus ir juos sunaikinti!“ Pasistengsiu raštu parašyti pykčio priežastį, pykčio, kuris mane apima tam ar kitam žmogui, prašysiu malonės išlikti su Kristumi.

 **Penktadienis 28 d. Susitikimas**

Lukas prisimena, kaip Jėzus gydo, moko, kviečia, pamaitina minią, skelbia apie savo mirtį ir Prisikėlimą, atsimaino... Dar kartą perskaitykime šiuos pasakojimus (9 skyrių). Sustokime prie ištraukos, peizažo, eilutės, žodžio, personažo, kuris labiausiai palietė. Taip galiu pabandyti užsidėti vieno tuose pasakojimuose sutiktų žmonių kailį, kaip užsideda artistas, stengdamasi pa jausti, ką jaučia žmonės, kuriuos jis vaidina. Juos paimsiu bendrakeleiviais šiai dienai.

**Šeštadienis 29 d. Kvietimas**

Prisidėkime prie tų, kurie nori eiti toliau su Jėzumi. Tyliai dalyvaukime jų pokalbyje: „Aš seksiu paskui tave, kur tik tu eitum!“, „Leisk man pirmiau pareiti tėvo palaidoti“, „leisk man pirmiau atsisveikinti su namiškiais”, „eik ir skelbk Dievo karalystę!“, kuris „žvalgosi atgal, netinka Dievo karalystei“. Taip leisiu skambėti kvietimo jėgai ir švelnumui, kvietimo, kurį Jėzus skiria man per juos: „Sek paskui mane!“

**Sekmadienis 30 d. Būti laisvam kaip Kristus**

Grįžkime prie ištraukos, prie eilutės, prie žodžio, asmens, kuris labiausiai palietė šią savaitę klausantis Evangelijos. Įsivaizduokime, jog įsitaisėme pavėsinėje, norėdami šioje bendrijoje praleisti gerą valandą. Jei ką nors pasižymėjome per savaitę, perskaitykime tai dar kartą. Grįžkime į vietas, dar kartą klausykimės pasidalytų žodžių. Tęskime pradėtus pokalbius, kaip tęsiame šeimoje ar su pačiais artimiausiais draugais, tais, kurie supranta iš pusės žodžio, tais, kuriuos vėl suradome po kelių metų nesimatymo, lyg tai būtų vakar. Galime tęsti šį draugišką susitikimą su Kristumi, kuris mus kviečia būti laisvus, kai patiriame gyvenimo išbandymus.

**Asmeniniai užrašai, maldos intencijos .......................................................................................................................................................................................................................................................................................................................................................................................................................................................................................................................................................................................................................(Parengta pagal Šv. Ignaco Lojolos dvasingumo bendruomenės leidinį: www.versdimanche.com)**